**VI starptautiskās koka pašgājēja auto sacensības**

**Nolikums**

**Piektdien, 5. maijā Kārķos**

**Pulksten 12.00 – 13.00 tehniskā komisija (dzinēju kārts mērīšana, starta numuru piešķiršana) pie Kārķu Dabas koncertzāles**

**Pulksten 14.00 sacensību sākums**

**Informācija**

Kā dzinējs auto darbojās koka zars vai maikste, kura sākotnēji noliekta iztaisnojoties velk auklu, un tā griež asi ar riteņiem. Auto detaļu izmēri, forma, krāsa, dizains un viss pārējais ir jūsu brīva izvēle. **Uzvar tālāk aizbraukušais!**

**Dalībnieki** - jebkurš, kuram ir nolikumam atbilstošs koka auto.

**Sacensību galvenais tiesnesis** - RTU asociētais profesors - **Vilnis Kazāks** 29387388 mob.t.

**Koka auto tehniskie noteikumi:**

1. Sacensībās piedalās tikai reģistrēti koka auto ar redzamu reģistra Nr.
2. Auto jābūt izgatavotam tikai no dabas materiāliem, pārsvarā koka.
3. Maksimālais auto garums 3m (izņemot konstruktoru klasi).
4. Maksimālais auto platums 1.5m (izņemot konstruktoru klasi).
5. Izgatavošanā nedrīkst izmantot metālu, izņemot kokskrūves un naglas, plastmasu, gumiju.
6. Auto dzinējs un asis nedrīkst būt krāsotas.
7. Konstrukciju savienošanā drīkst izmantot naglas, skrūves, līmi, auklu, minerāleļļu. Vienlīdzīgu rezultātu gadījumā priekšroka autoram, kurš mazāk izmantojis nekoka savienojumus.
8. Aukla nedrīkst būt staipīga.
9. Auto var būt 2 un vairāki dzinēji.
10. Auto, kurš neatbilst tehniskajiem noteikumiem, var piedalīties sacensībās, bet tam netiek reģistrēti rezultāti.

**Sacensību norise:**

1. Pie dalībnieku reģistrācijas dalībnieki tiek sadalīti grupās:
2. Mikro klase (auto ar dzinēju līdz 1 metram ieskaitot),
3. Mazā klase (auto ar dzinēju līdz 2 metriem ieskaitot),
4. Lielā klase (auto ar dzinēju virs 2 metriem),
5. Konstruktoru klase( auto ar 2 un vairāk dzinējiem un citiem tehniskiem risinājumiem).
6. Sacensības norit katrai grupai atsevišķi.
7. Pirmajā braucienā visi auto startē pa vienam.
8. Uz nākamo kārtu izvirzās tie dalībnieki, kuri sasniedz 5 metrus Mikro klasē un 10 metrus pārējās klasēs (mēra līdz priekšējam ratam).
9. Sacensību 4 punkts var tikt mainīts, paredzot katrā klasē otro braucienu visiem dalībniekiem. Tas ir atkarīgs no dalībnieku skaita. Lēmumu pieņem sacensību galvenais tiesnesis.
10. Finālam, pēc otrā (trešā) brauciena tiek atlasīti pieci dalībnieki no katras grupas.
11. Pēc fināla brauciena rezultāta tiks sadalītas vietas. Vietas tiek vērtētas pēc labākā rezultāta jebkurā braucienā, izņemot masu startu.
12. Ja dalībniekam rodas tehniskas dabas ķibeles, kuras ir iespējams ātri novērst, dalībnieks drīkst atkārtoti startēt, ieņemot vietu dalībnieku rindas beigās (jebkurā braucienā).
13. Sacensību beigās dalībnieki var piedalīties masu startā.
14. Par sacensību beigām tiek uzskatīta masu starta beigu rezultātu fiksēšana.
15. Auto nedrīkst IESTUMT, tam jāuzsāk kustība pašam!
16. Piedaloties sacensībās koka auto vadītājiem jālieto aizsarglīdzekļi – cimdi, brilles un ķiveres (var būt velo ķiveres). Katrs dalībnieks sacensību laikā ir atbildīgs par savu un skatītāju drošību.

Aicinām visus interesentus uz sacensībām!

Katrā klasē pirmo trīs vietu ieguvējiem balvas. Organizatori piešķir īpašas balvas, piemēram, – par skaistāko dizainu, par zaļāko risinājumu, par industriālāko risinājumu, par vienkāršāko konstrukciju un tml.

Šo sacensību rekorda uzrādītājam – balvā brauciens uz Briseli.

Padodiet ziņu tālāk!

Sīkāka informācija:

Kārķu pagasta pārvalde **Pēteris Pētersons** 26280656 mob.t.peteris.petersons@valka.lv